**Plán práce školy**

na školský rok 2022/2023

 PhDr. Lobotka Ján

 riaditeľ školy

Plán práce bol prerokovaný a schválený pedagogickou radou dňa: 31.8.2022

Plán práce bol predložený Rade školy dňa: 23.9.2022

**Obsah:**

1. Zhodnotenie výsledkov školy v školskom roku 2021/2022
2. Hlavné úlohy pre rok 2022/2023
3. Rozpracovanie hlavných úloh
4. Organizačné a personálne zabezpečenie
5. Prílohy plánu práce
6. plán vnútroškolskej kontroly + plán hospitačnej činnosti RŠ a ZRŠ
7. plán profesijného rozvoja a kariérneho postupu pedagogických zamestnancov
8. plán výchovného poradcu
9. plán kariérneho poradcu
10. plány práce MZ a PK
11. plány práce koordinátorov
12. školský poriadok
13. plán práce školskej knižnice
14. plány práce triednych učiteľov
15. krúžková činnosť na škole
16. súťaže žiakov
17. športové súťaže v rámci SAŠŠ aj s pridelením zodpovednosti za ich realizáciu
18. plán exkurzií a výletov
19. podujatia väčšieho rozsahu
20. vnútorné poriadky odborných učební + posudok o riziku (chemické laboratórium)
21. prehľad o vyučovacej a výchovnej povinnosti zamestnancov- rozvrhy hodín
22. pracovný čas zamestnancov
23. prehľad o plnení platných koncepcií, stratégií, národných programov a akčných plánov
24. prehľad o začlenení prierezových tém do TVVP jednotlivých predmetov a prehľad o aplikácii prierezových tém mimo TVVP.
25. ročný plán dovoleniek
26. plán práce ŠKD
27. plán adaptačného a poadaptačného obdobia
28. Plán práce špeciálneho pedagóga, sociálneho pedagóga a školského psychológa

**1. Zhodnotenie výsledkov školského roka 2021/2022**

V školskom roku 2021/2022 navštevovalo školu 632 žiakov. V škole pracovalo 10 odd. ŠKD. V škole sa vzdelávalo 41 žiakov so špeciálnymi výchovno-vzdelávacími potrebami. Mimo územia SR sa vzdelávalo 25 žiakov. (Údaje z Eduzberu 2021).V ŠJ sa stravovalo cca 580 žiakov. Pracovali sme v zmysle Plánu práce, POP, Platnej legislatívy, vyhlášok a smerníc MŠ SR a pokynov zriaďovateľa.

**Plnenie hlavných úloh:**

**A. Kvalita výsledkov.**

**A.1 Správanie:** Správaniu našich žiakov venujeme pozornosť počas celého školského roka. Požadovanú úroveň správania žiakov určuje školský poriadok, kde sú tiež rozpracované kritériá na udeľovanie výchovných opatrení. Na koncoročnej klasifikačnej pedagogickej rade sme udelili 2 pokarhania RŠ a jednu zníženú známku zo správania. Zároveň však bolo udelených 8 pochvál RŠ; 78 pochvalných uznaní a napriek prísnym kritériám sme udelili 20 titulov „Žiak roka“. V správaní našich žiakov zaznamenávame posun k zlepšeniu a **trendy v hodnotenej oblasti považujeme za pozitívne.**

**A.2 Prospech:** Na záverečnej klasifikačnej porade sme vykázali 4 neprospievajúcich žiakov. 24 žiakov sme neklasifikovali („zahraniční“). S vyznamenaním prospelo celkovo 351 žiakov. 118 žiakov prospelo veľmi dobre. Prospelo 137 žiakov.

V celoštátnom testovaní piatakov Testovanie 5 sme dosiahli z M aj zo SJ nadpriemerné výsledky. **Trend vyučovacieho procesu na 1. stupni považujeme za správny.**

V celoštátnom testovaní deviatakov Testovanie 9 sme dosiahli z M aj zo SJ boli výsledky horšie ako celoštátny priemer. S výsledkami Testovania 9 spokojní nie sme - v rámci PK SJ a M boli prijaté opatrenia na zlepšenie stavu. **Trend vyučovania na 2. stupni považujeme za správny.**

**A.3 Dochádzka:** Ku dátumu koncoročnej klasifikačnej porady sme vykázali 38 669 vymeškaných hodín. Priemer vymeškaných hodín na žiaka je 63,39. Zároveň sme vykázali aj 3 neospravedlnené hodiny. Neospravedlnené hodiny boli riešené udelením výchovných opatrení, ako aj intervenciami TU, RŠ či sociálneho pedagóga. Úzko sa pritom spolupracovalo s rodinou a ÚPSVaR. **Výsledky v hodnotenej oblasti považujeme za povzbudivé.**

**2. Hodnotenie:**

Pedagogická rada školy sa v novembri 2021 na svojom zasadnutí uzniesla, že napriek čiastočnému prerušeniu prezenčného vzdelávania bude hodnotenie prospechu v našej škole realizované formou klasifikácie. Predmety, v ktorých nie je možné dosahovať vzdelávacie ciele (výchovy) budú hodnotené slovom - absolvoval.

**B. Práca MZ a PK**

Predmetové komisie a metodické združenia pracovali podľa vopred schváleného plánu práce. V tomto duchu prebehli aj všetky naplánované zasadnutia PK a MZ. Výchovno-vzdelávací proces sa realizoval podľa schválených časovo - tematických plánov. Jednotlivé PK a MZ napĺňali úlohy ŠkVP. V čase dištančného vzdelávania vedúci PK koordinovali pracovné postupy jednotlivých vyučujúcich pri realizácii vyučovacieho procesu. Tiež komunikovali s vedením školy a spoločne tak v neľahkej situácii dosahovali výchovné a vzdelávacie ciele.

**Celkovo hodnotíme prácu MZ/PK a osobitne prácu vedúcich metodických orgánov veľmi pozitívne.**

**C. Zapojenosť do súťaží.**

Zapájanie žiakov do súťaží patrí ku každodennej práci PK a MZ na našej škole. V uplynulom roku sme tak ako po iné roky preferovali súťaže pod gesciou MŠ SR ako aj regionálne súťaže. Naši žiaci dosiahli dobré výsledky a to tak v športových súťažiach, ako aj v súťažiach vedomostných. Nad všetkými vyniká umiestnenie žiačky 8. ročníka Lenky Magovej v celoštátnom kole Hviezdoslavovho Kubína, kde obsadila nádherné 2. miesto. **Všetkým vyučujúcim, ktorí pripravujú svojich žiakov na súťaže patrí poďakovanie.**

**D. Športová činnosť školy**

Naša škola sa dlhodobo profiluje aj ako škola športová. Aj v minulom školskom roku bol súčasťou ŠkVP predmet športová príprava pre chlapcov i dievčatá. Žiaci navštevujúci predmet ŠPP tento rok netvorili samostatnú športovú triedu, ale boli rozptýlení po všetkých triedach ročníka. Zdá sa nám, že tento model je vyhovujúci aj pre rodičov, takže v ňom budeme pokračovať. Naši mladí futbalisti dosahovali veľmi dobré výsledky v súťažiach a takto šírili dobré meno našej školy. Veľmi vysoko hodnotíme prácu všetkých zainteresovaných. Športová príprava dievčat sa realizovala v module s názvom „Loptové hry“, kde okrem všeobecnej gymnastickej a atletickej prípravy získavali žiačky základy loptových hier. S úrovňou predmetu vyslovujeme veľkú spokojnosť. Je potrebné pozitívne oceniť prácu všetkých, ktorí sa na realizácii predmetu športová príprava podieľali. Okrem spomínaných oblastí sa v našej škole venuje pozornosť športu v tom najširšom zmysle slova. Tak ako po minulé roky bol predmet športová príprava zaradený aj do učebného plánu 3. a 4. ročníka (pre chlapcov i dievčatá). Tento krok hodnotíme pozitívne. Úroveň vyučovacieho procesu bola dobrá a záujem žiakov a pozitívne hodnotenie rodičovskej verejnosti sú dôvodom ku konštatovaniu, že predmet športová príprava sa dobre etabloval v predmetovej štruktúre učebného plánu pre prvý stupeň a bude naďalej v našej škole vyučovaný.

**E. Podujatia väčšieho rozsahu**

Škola v uplynulom roku organizovala mnoho podujatí väčšieho rozsahu, ktoré považujeme za obohatenie výchovnovzdelávacieho procesu. Patrili sem najmä: Pochod SNP (1.stupeň), Po stopách SNP (2. stupeň), Cvičenia v prírode - 1.stupeň, Škola žije športom, Literárne osobnosti regiónu, Svetový deň výživy - deň zdravej výživy a jabĺk, Zber papiera, Deň jablka + výstava Plody jesene, Najzaujímavejšie podujatia školskej knižnice, Týždeň vedy a techniky, Výsadba stromov v areáli školy, Hviezdicový výstup na Suchý vrch, Európsky týždeň boja proti drogám, Naučme sa správne žiť, Prevencia drogových závislostí - fajčenie, alkohol - 6.,7.roč., Prezentačné dni stredných škôl, iBobor, Ochorenie AIDS a prevencia, Vianočné tvorivé dielne pre rodičov 1. - 4. ročníka, Lyžiarsky výcvikový kurz, Zimný branný envirodeň, Karneval - 1. stupeň, Konflikty a ich riešenia - beseda 6.ročník, Obchodovanie s ľuďmi - beseda 9.ročník, Slávik Slovenska, Bezpečné používanie internetu - beseda 4.ročník, Šikanovanie - beseda 3.ročník + šikanovanie (dotazníky), Zdravý životný štýl - 4. ročník - beseda, Marec mesiac knihy - celoškolský projekt, Návšteva kotolne na drevoštiepku - 7.ročník, Svetový deň vody, Týždeň boja proti rasizmu, Beseda so spisovateľom, Zápis prvákov do školskej a mestskej knižnice, Testovanie 9, Envirotýždeň, Veľkonočná súťaž, Deň Zeme - celoškolský projekt, Zber papiera, Trestnoprávna zodpovednosť - spolupráca s políciou, Zápis prvákov pre rok 2022/23, Bulímia, anorexia - beseda 8.ročník, Plavecký výcvik 2., 4.ročník, Európsky deň jazykov, Beseda - Liečivá záhrada - 3.ročník, Erby regiónu, symbolika regiónu, Poznávam svoje mesto - hist. Vychádzky, Testovanie 5, Dopravný deň 1.stupeň, Partnerské vzťahy, riziká dospievania - beseda 9.ročník, Cvičenia v prírode - 1.stupeň, Deň rodiny, Beseda so včelárom 2.ročník, Beseda s policajtom 1.ročník, Deň matiek ŠKD, Atletický trojboj, Olympijské hry - 1. stupeň, Škola v prírode - 4. ročník, Divadelné predstavenie - MDD, Rada rodičov, krúžková činnosť a mnoho ďalších zaujímavých súťaží, exkurzií a iných aktivít.

**F. Medializácia školy**

S približovaním školy širokej verejnosti úzko súvisí aj oblasť informovania a publicity. Zamestnanci školy sa usilovali v tejto oblasti spolupracovať najmä s regionálnymi tlačovými médiami a miestnou televíziou. Škola má vlastnú web stránku, prostredníctvom ktorej medializovala svoje aktivity. Formát školského webu prešiel zmenami, ktoré hodnotíme pozitívne. Zároveň je aktívny aj profil školy na sociálnej sieti (Facebook), kde informujeme verejnosť o aktuálnom dianí v škole. Je potrebné naďalej skvalitňovať ponuku školských web stránok tak smerom k verejnosti, ako aj k zamestnancom školy a jej žiakom. Oceňujeme vytvorenie systému pre zverejňovanie informácií do tlačových médií, či do lokálnej televízie ako aj zlepšenie školského webu.

**G. Žiaci so ŠVVP**

Škola je pripravená na vzdelávanie žiakov so zdravotným znevýhodnením (mentálne postihnutie, narušená komunikačná schopnosť, vývinové poruchy učenia, poruchy aktivity a pozornosti, poruchy správania, prevazívne vývinové poruchy, žiak chorý alebo zdravotne oslabený).

V škole pracujú dvaja špeciálni pedagógovia, sociálny pedagóg s odbornými kompetenciami v oblasti logopédie, psychopédie a etopédie a školský psychológ.

Žiaci so špeciálnymi výchovno-vzdelávacími potrebami individuálne začlenení sú vzdelávaní v bežnej triede spolu s ostatnými žiakmi. Podľa potreby pracujú individuálne prípadne vo dvojiciach pod vedením školského špeciálneho pedagóga. Žiaci s mentálnym postihnutím sú vzdelávaní podľa učebných osnov ŠZŠ variant A alebo variant B podľa stupňa mentálneho postihnutia a pod neustálym odborným vedením špeciálneho pedagóga.

Celý výchovno-vzdelávací proces prebieha podľa vypracovaného individuálneho výchovno-vzdelávacieho programu.

Individuálny výchovno-vzdelávací program sa vypracováva jednotlivo pre každého žiaka a zohľadňujú sa v ňom jeho špeciálne výchovno-vzdelávacie potreby.

IVVP vypracováva školský špeciálny pedagóg v spolupráci s výchovným poradcom, centrom pedagogicko-psychologického poradenstva a prevencie /CPPPAP/, centrom špeciálno-pedagogického poradenstva /CŠPP/, súkromným centrom špeciálno-pedagogického poradenstva /SCŠPP/ a zákonným zástupcom žiaka. Podkladom pre vypracovanie IVVP sú vyšetrenia psychológa, špeciálneho pedagóga, v prípade potreby lekára alebo iného odborníka. Súčasťou IVVP je individuálny vzdelávací plán toho predmetu/tov, v ktorých žiak nemôže vzhľadom na svoje znevýhodnenie postupovať podľa učebných osnov príslušného ročníka. Do IVVP môžu byť začlenené špecifické vyučovacie predmety (Rozvoj komunikačných zručností, Individuálne logopedické cvičenia, Zmyslová výchova) podľa potrieb žiaka. Osnovy týchto predmetov plní žiak pod vedením školského špeciálneho pedagóga v spolupráci s rodinou.

Pri individuálnej práci so školským špeciálnym pedagógom pracuje žiak v špeciálnej učebni, má k dispozícii počítače a notebooky s počítačovými programami, ktoré obsahujú cvičenia a hry na rozvoj kognitívnych funkcií, sluchového a zrakového vnímania, pozornosti, logického myslenia a reči.

Pri práci so žiakom sú využívané špeciálne metódy a formy práce, didaktické a špeciálne pomôcky. Školský špeciálny pedagóg využíva pracovné listy na rozvoj zrakového vnímania, koncentrácie pozornosti, alternatívne učebnice na vyučovanie cudzích jazykov pre žiakov s vývinovými poruchami učenia. Špeciálne učebnice pre žiakov s mentálnym postihnutím podľa stupňa postihnutia a vzdelávacieho variantu. Žiak má možnosť zapožičania pomôcok na domácu prípravu, na utvrdenie a opakovanie učiva. Pri hodnotení učebných výsledkov učiteľ rešpektuje psychický a fyzický stav, druh a stupeň porúch, ktorá má vplyv na úroveň a výsledky práce žiakov v príslušnom predmete. Učebné výsledky sú hodnotené objektívne a primerane náročne pričom sa prihliada na vynaložené úsilie, svedomitosť, individuálne schopnosti, záujmy a na predpoklady ďalšieho vzdelávania po ukončení povinnej školskej dochádzky. O spôsobe a možnostiach hodnotenia a klasifikácie triedny učiteľ a špeciálny pedagóg informuje zákonného zástupcu žiaka.

Škola sa snaží zabezpečiť podmienky, ktoré zodpovedajú aktuálnemu stavu žiaka, vytvárať situácie, v ktorých môže prejaviť svoje schopnosti, vedomosti, neskreslené prejavmi poruchy, prostredie, kde sa cíti bezpečne a má pozitívne zážitky. Prostredníctvom dvoch špeciálnych učební vybavených modernými IKT prostriedkami organizujeme vyučovanie tak, aby sme rešpektovali potreby jednotlivého žiaka a zároveň zvyšovali kvalitu učenia ostatných žiakov. Zabezpečujeme proces edukácie v bežnej triede pod vedením bežného pedagóga, doplnením špeciálnou edukáciou pod vedením školského špeciálneho pedagóga mimo prostredia bežnej triedy.

Žiaci s mentálnym postihnutím pracujú skoro na všetkých hodinách pod odborným vedením špeciálnych pedagógov pričom sa snažíme ich čo najviac zapájať do edukácie v bežných triedach ZŠ. V uplynulom roku v škole pôsobili aj traja asistenti učiteľa. Škola vytvorila ďalšie dva úväzky asistentov učiteľa. Prínos asistentov pre kvalitu výchovno-vzdelávacieho procesu považujeme za významný. Obsadenie týchto pracovných pozícií aj v ďalších rokoch je pre školu prioritou. Rovnako zásadným je aj udržanie pracovnej pozície školského psychológa.

**H. Materiálne vybavenie**

Snahou vedenia školy je, aby podmienky pre výchovno-vzdelávací proces, ako i pracovné podmienky pre zamestnancov školy boli vyhovujúce. Limitujúcim faktorom sú ale možnosti rozpočtu školy. V súlade s koncepciou rozvoja školy sa snažíme pracovať na modernizácii ZŠ ako celku. V uplynulom školskom roku sa okrem pokrytia bežnej prevádzky a nákupu pomôcok a materiálu podľa požiadaviek vedúcich MZ/PK podarili uskutočniť nasledovné väčšie investície (In: Prehľad investícií väčšieho rozsahu v roku 2021, resp. v roku 2022): nákup grafických tabletov a notebookov, oprava zábradlia a madla na schodisku, oprava podlahy chodby k fyzikálnej učebni, skrinky a pracovné stoly do kabinetov, nákup germicídnych žiaričov, skrinky do učebne F a kabinetu 1.-4. roč., knihy do žiackej knižnice, inštalačné práce v učebni F, stoly a stoličky do učebne F, revitalizácia dopravného ihriska, školský nábytok (stoličky, katedry, skrinky, tabule a p.), komplexná rekonštrukcia učebne fyziky a chémie, oprava tried (výmeny podláh), oprava poškodenej strechy, nákup difúzerov, nákup počítačov na úseku administratívy, výmena stenových zostáv v ŠJ, nákup čipového systému na úsek školského stravovania, oprava nádvorí školy (položenie zámkovej dlažby - vchody do školy), oprava priestorov školy (rekonštrukčné práce - murárske, maliarske, elektrikárske + položenie vinylovej podlahy v dvoch triedach), vybudovanie novej počítačovej učebne, výmena podlahovej krytiny na chodbe na prízemí školy, revitalizácia kabinetu školského psychológa a asistentov učiteľa, komplexná rekonštrukcia multifunkčného ihriska a výmena povrchu, nákup a osadenie hojdačiek do školského areálu, revitalizácia vstupu do budovy školy - osadenie okrasných prvkov, lavičiek, výsadba kvetov a p. V tejto oblasti budeme ďalej postupovať podľa plánu investícií, resp. podľa strednodobej a dlhodobej vízie školy.

**I. Odpočet hlavných úloh v školskom roku 2021/2022**

**Plusy:**

* Bol vypracovaný moderný, účinný a zvládnuteľný ŠkVP, v duchu ktorého sa v škole realizoval plynulý, primerane náročný a predovšetkým funkčný vzdelávací proces.
* Škola sa, ak to bolo možné, zapojila do množstva vedomostných i športových súťaží v ktorých dosahovala výborné výsledky.
* Realizácia športovej prípravy pre dievčatá i chlapcov a pretrvávajúci záujem žiakov o predmet.
* Podporovali sme všetky formy zážitkového učenia sa, ako aj prácu s modernými technológiami.
* Realizácia javových analýz pri vyhodnocovaní testov - 1. polrok.
* Realizácia množstva výchovných aktivít namierených na výchovu k spolupatričnosti, solidarite, rozvoju empatie, ale aj k ochrane mravného vývinu a k rozvoju environmentálneho myslenia.
* Prezentovanie úspechov školy v lokálnych médiách a na sociálnej sieti.
* Pretrvávajúci záujem verejnosti o poskytované školské služby - výborné výsledky zápisu do 1. ročníka.
* Vytvorenie funkčného systému pre poskytovanie vzdelávania dištančnou formou.
* Úspešná realizácia výchovno-vzdelávacích cieľov aj v neľahkom období pandémie.
* Kvalita práce zamestnancov v neobvyklých podmienkach počas dištančne vedeného vyučovania, ale aj vysoká kvalita práce všetkých zamestnancov školy počas plne funkčného prezenčného vzdelávania.
* Zabezpečenie vysokého hygienického štandardu pre žiakov i zamestnancov.
* Optimalizácia počtu zamestnancov bez nutnosti rozväzovať pracovný pomer pre nadbytočnosť.
* Efektívne využívanie priestorov školy tak, aby bolo možné navýšiť počet tried v škole.
* Aktualizácia vnútorných predpisov školy.
* Opätovné realizovanie plaveckého a lyžiarskeho výcviku ako aj školy v prírode.
* Opätovné uskutočnenie niekoľkých otvorených hodín.
* Udržanie pracovnej pozície na školskej recepcii.
* Úspešná adaptácia nových kolegov.
* Úpravy v areáli zamerané na jeho skrášlenie.
* Komplexná revitalizácia vstupu do budovy školy - osadenie okrasných prvkov, lavičiek, výsadba kvetov a p.
* Investície do obnovy kabinetných zbierok a knižného fondu školskej knižnice.
* Postupné dopĺňanie hardvérového vybavenia školy
* Zvyšovanie hygienického štandardu - nákup germicídnych žiaričov do tried a spoločných priestorov, jednorazové utierky na WC, nákup difúzerov do chodieb školy a p.
* Nákup čipového systému na úsek školského stravovania
* Oprava nádvorí školy (položenie zámkovej dlažby - vchody do školy)
* Oprava priestorov školy (rekonštrukčné práce - murárske, maliarske, elektrikárske + položenie vinylovej podlahy v dvoch triedach) + nákup moderného školského nábytku.
* Komplexná rekonštrukcia multifunkčného ihriska a výmena povrchu
* Nákup a osadenie hojdačiek do školského areálu
* Škola bola naďalej schopná splácať zrekonštruovanú kotolňu a nové okná bez pomoci a dofinancovania zo strany zriaďovateľa + ukončenie 10 ročného splátkového obdobia (bez akejkoľvek pomoci zriaďovateľa) + uzavretie novej zmluvy na riadenie kotolne a dodávky plynu.
* Riešenie havarijných situácií zvláda škola bez pomoci a dofinancovania zo strany zriaďovateľa.
* Podarilo sa uskutočniť koncoročné vzdelávacie a oddychové podujatie pre zamestnancov školy v Vršatci.

**Mínusy:**

* nepodarilo sa uskutočniť sústredenie športových tried.
* nepodarilo sa uskutočniť otvorené hodiny vo všetkých metodických orgánoch.
* nepodarilo sa zrekonštruovať chátrajúcu atletickú dráhu a vyriešiť revitalizáciu povrchu druhého multifunkčného ihriska.
* nepodarilo sa začať s rekonštrukciou chodníkov v areáli školy.
* v celoštátnom testovaní deviatakov sa nepodarilo dosiahnuť celoštátny priemer z MAT ani zo SJL.

Úlohy, s realizáciou ktorých nie sme spokojní, sa pokúsime opätovne realizovať v nasledujúcom školskom roku.

**Východiská pre rok 2022/2023**

Vyplývajú z  Koncepčného zámeru rozvoja školy a z dlhodobej vízie školy, ako aj z požiadaviek MZ a PK a z POP pre školský rok 2022/2023.

* **Pripraviť ŠkVP tak, aby odrážal záujem žiakov a rodičovskej verejnosti, ako aj zameranie a koncepciu školy.**
* **Aktualizovať TVVP** tak, aby sa **vytvoril priestor na utvrdenie učiva** z predchádzajúceho ročníka, ktoré nebolo dostatočne utvrdené vinou prerušenej prevádzky škôl a prechodom na dištančné vzdelávanie (2. stupeň)
* **Realizovať vyučovanie v predmete informatika** tak, aby boli deti cielene pripravované na prácu s aplikáciami, servermi a technológiami pre prípad, že by bolo potrebné realizovať vyučovanie dištančnou formou.
* **Neustále zvyšovať úroveň poskytovaných školských služieb** - uskutočňovať testovanie žiakov, najmä na konci 1. stupňa (4. ročník) a pri vstupe a na konci 2. stupňa (5. a 9. ročník), ako aj priebežne na druhom stupni (8. ročník); sledovať výsledky v žiackych súťažiach; počty žiakov so športovou prípravou; výsledky zápisu prvákov; počty žiakov v ŠKD a stravníkov v ŠJ a p.
* **Naďalej skvalitňovať ponuku mimovyučovacej činnosti** - či v rámci ŠKD alebo v rámci krúžkovej činnosti.
* **Neustále zlepšovať spoluprácu s partnermi v oblasti športu** - športové kluby na území mesta.
* **Pokračovať v zapájaní sa do súťaží** - prioritne do súťaží pod gesciou MŠ SR. Prípravu na vedomostné súťaže chápať ako integrovanú súčasť vyučovania počas celého šk. roka. Oceňovať dobré výsledky pedagógov a žiakov v súťažiach morálne i finančne.
* **Vo vyučovaní preferovať zážitkovosť** - tematické dni, využívanie IKT a interaktívnej tabule, exkurzie a p.
* **Smerovať pôsobenie na žiakov k výchove vzdelaných, slušných a sebavedomých jednotlivcov schopných reagovať na požiadavky modernej spoločnosti a samostatne riešiť svoje individuálne problémy.**
* **Zrealizovať vzdelávanie učiteľov** - pracovnoprávne, pedagogické a iné odborné témy - najmä v období jarných prázdnin.
* **Pripraviť a zrealizovať otvorenú hodinu v každom MZ/PK.**
* **Uchádzať sa o získanie prostriedkov z mimorozpočtových zdrojov** zapájaním s do projektových výziev jednotlivých ministerstiev ako i súkromného sektoru, ale aj z prostriedkov rozpočtu mesta.
* **Zlepšiť propagáciu školy a jej výsledkov.**
* **Podieľať sa na spoluorganizácii väčších akcií v meste.**
* **Aktualizácia, resp. vytvorenie vnútorných predpisov potrebných k prevádzke školy.**
* **Aktívne využívať servery zamerané na problematiku školstva.**
* **Zabezpečiť úspešnú adaptáciu nových kolegov v pedagogickom zbore.**
* **Neustále pracovať na zlepšení materiálnych podmienok školy.**
* **Pokračovať v modernizácii kabinetov.**
* **Hľadať možnosti na výmenu hardvéru a rekonštrukciu malej učebne VT.**
* **Začať s rekonštrukciou chodníkov v areáli školy.**
* **Hľadať možnosti na revitalizáciu povrchu multifunkčného ihriska.**
* **Hľadať možnosti na výmenu povrchu na atletickej dráhe.**
* **Výmena podlahovej krytiny na chodbe na prízemí školy.**
* **Revitalizácia kabinetu školského psychológa a asistentov učiteľa.**
* **Pokračovať vo výmene podlahovej krytiny v triedach a chodbách školy.**
* **Optimalizovať finančné riadenie tak, aby škola bola schopná znášať zvýšené náklady na krytie energií.**

**2. Hlavné úlohy pre rok 2022/2023**

V šk. roku 2022/2023 navštevuje školu 665 žiakov. V škole pracuje 11 odd. ŠKD. V škole sa vzdeláva tiež 43 žiakov so špeciálnymi výchovno-vzdelávacími potrebami. Osobitým spôsobom (v zahraničí) si plní školskú dochádzku 26 žiakov.

Hlavné úlohy školy vychádzajú z oficiálnych školských dokumentov, platnej legislatívy, POP na šk. rok 2022/2023, z koncepcie rozvoja školy a analýzy šk. roku 2021/2022 ako aj z usmernení zriaďovateľa.

**1. Oblasť výchovno-vzdelávacieho procesu**

**2. Ďalšie vzdelávanie pedagogických zamestnancov**

**3. Informovanosť a publicita**

**4. Materiálne vybavenie školy**

**3. Rozpracovanie hlavných úloh**

**1. Oblasť výchovno-vzdelávacieho procesu**

Po celý rok zabezpečovať plynulý, primerane náročný a predovšetkým funkčný vzdelávací proces, charakterizovaný dynamickým rozvojom poznania. Podporovať vyučovacie stratégie, metódy a postupy (interaktívne, zážitkové a skúsenostné učenie, projektové vyučovanie a iné), ktoré prepájajú učenie so životom a rozvíjajú kompetencie žiakov, osobitne personálne a sociálne v zmysle hesla: „Rovnaká šanca pre každého žiaka byť úspešný.“ Pestovať a podporovať u žiakov kritické myslenie, formovanie vlastných názorov, ako aj vyjadrenie týchto názorov a ich následnú argumentáciu. Zadávaním problémových úloh viesť žiakov k prepojeniu teoretických poznatkov s ich praktickým využitím. Zintenzívniť používanie moderných technológií na vyučovacích hodinách. Viesť žiakov k hodnoteniu vlastných výkonov na vyučovaní i k zamysleniu sa a k hodnoteniu vlastného konania. Dosiahnuť priemer školy z testovania žiakov 5. a 9. ročníka zhodný alebo lepší ako celoštátny priemer.

(Z: všetci zamestnanci školy; T: úloha stála)

**1.1 Školský vzdelávací program**

Na základe analýzy a skúseností korigovať ŠkVP. Kvalitne realizovať ŠkVP. Pri tvorbe ŠkVP zachovať filozofiu zvolenej profilácie školy. Pripraviť učebné osnovy pre všetky predmety tak, aby bola ich formálna stránka jednotná pre celú školu.

(Z: všetci učitelia; T: do 6.9.)

**1.2 Uplatňovať moderné formy vyučovania**

Aktivitu žiakov na vyučovacích hodinách zvyšovať zaraďovaním problémových úloh a iných motivujúcich foriem, ktoré vo zvýšenej miere povedú žiaka k samostatnej práci, ako aj k prepojeniu teórie a praxe. Viesť žiakov k tomu, aby vedeli pracovať na spoločnej úlohe v tíme. Podporovať všetky formy zážitkového učenia sa, ako aj prácu s modernými technológiami. Na hodinách využívať interaktívne formy vyučovania. V čo najväčšej miere využívať moderné pomôcky a didaktickú techniku. Podľa možnosti pracovať v blokoch a využívať spoločné témy na integráciu jednotlivých predmetov. Rešpektovať individuálne osobitosti jednotlivých žiakov a preferovať individuálny prístup vo vyučovaní i v hodnotení. Rozvíjať talent a nadanie žiakov diferencovaným prístupom a zapájaním žiakov do olympiád a súťaží. Preferovať súťaže, ktoré majú v POP schválené organizačné poriadky MŠ SR. V maximálnej miere podporovať nadaných žiakov v rozvoji ich záujmov. Umožniť im prácu v rámci záujmových útvaroch.

(Z: všetci učitelia; T: úloha stála)

**1.3 Hodnotenie žiakov**

Dôsledne dodržiavať Metodické pokyny na hodnotenie a klasifikáciu žiakov. Využívať motivačné formy hodnotenia a klasifikácie, sledovať osobný výkon žiaka. Viesť žiakov k hodnoteniu vlastných výkonov, ako aj výkonov svojich spolužiakov. Hodnotiť žiaka hneď po výkone. V procese vyučovania dôsledne využívať spätnú väzbu (priebežnú i záverečnú). V jednotlivých predmetoch zjednocovať požiadavky na výkon žiaka (predovšetkým pri klasifikácii). V rámci PK a MZ zjednocovať klasifikáciu žiakov. Pri hodnotení uplatňovať najmä pozitívne hodnotenie žiakových výkonov. Klásť dôraz na individuálne napredovanie konkrétneho žiaka. Pre lepšiu informáciu rodičov využívať internetovú žiacku knižku.

(Z: všetci učitelia; T: úloha stála)

**1.4 Testovanie žiakov**

Po dôslednom zopakovaní učiva preveriť pripravenosť žiakov vstupnými testami z matematiky a slovenského jazyka. Vypracovať javové analýzy a výsledky testov prerokovať na zasadnutí MZ/PK. Prijať účinné opatrenia na odstránenie zistených nedostatkov. Zistené nedostatky postupne odstraňovať. Preveriť vedomosti žiakov testami z matematiky a slovenského jazyka aj vždy na záver klasifikačného obdobia (polrok a koniec roka). O výsledkoch podrobne informovať vedenie školy (oboznámenie s analýzou testov). Výsledky testov významne zohľadniť v hodnotení žiaka i jeho polročnej a koncoročnej klasifikácii.

Pripraviť a organizačne zabezpečiť priebeh celoštátneho testovania žiakov 5. a 9. ročníka. Realizovať cielenú prípravu ôsmakov a deviatakov na Testovanie 9. Vytvoriť podmienky pre účasť žiakov 4. a 8. ročníka na externom testovaní KOMPARO. Podľa potreby pripraviť a realizovať napísanie riaditeľských testov vo vybraných ročníkoch a predmetoch na konci klasifikačného obdobia (polrok, resp. koniec roka).

(Z: všetci učitelia, vedenie školy; T: úloha stála)

**1.5 Rozvoj funkčnej gramotnosti a čitateľskej gramotnosti**

Pri vytváraní ŠkVP klásť dôraz na zvyšovanie funkčnej gramotnosti. Na 1. stupni venovať zvýšenú pozornosť čítaniu s porozumením, gramatike a uplatňovaniu komunikatívno-poznávacích princípov, rozvoju slovnej zásoby a tvorivosti žiakov. Posilňovať predovšetkým čitateľskú gramotnosť. Klásť dôraz na dokonalé zvládnutie čítania a písania. V rámci jednotlivých predmetov využívať prácu s rôznymi typmi textov. Klásť pritom dôraz na porozumenie textu a samostatné spracovanie informácie obsiahnutej v texte. Podnecovať čitateľské aktivity aj v mimovyučovacom čase. V celom spektre vyučovacích predmetov spolupracovať so školskou a mestskou knižnicou. Rozvíjať funkčnú i čitateľskú gramotnosť nielen na textoch umeleckej literatúry, ale na textoch všeobecne (administratívne, publicistické, náučné a p.). Na vyučovacích hodinách klásť dôraz na spisovné vyjadrovanie a schopnosť argumentovať. Vo vyučovacom procese sa sústrediť na kladenie otvorených otázok, ako aj na tvorbu žiackych písomných prejavov. Posilňovať postavenie predmetu slovenský jazyk a literatúra, pretože ovládanie štátneho jazyka je predpokladom k zvládnutiu ostatných predmetov. Pri testovaní žiakov internými testami formulovať otázky tak, aby bolo potrebné čítať text s porozumením. K tomuto viesť žiakov počas celého školského roka. Pokračovať v rozvoji školskej knižnice ako čitateľského centra v škole.

(Z: všetci učitelia; T: úloha stála)

**1.6 Výchovná stránka vyučovacieho procesu**

Cieľom výchovy je nielen vzdelaný, ale aj slušný a dobrý človek. Viesť preto výchovný proces v duchu humanizmu, akceptácie inakosti, vzájomnej empatie a slušnosti. Vytvárať atmosféru dôvery a porozumenia tak v pedagogickom zbore, ako i v rámci vzťahov učiteľ – žiak, či učiteľ – rodič. Klásť dôraz na dobré sociálne vzťahy medzi žiakmi, pozitívnu klímu v triedach a na vytvorenie bezpečnej a tvorivej atmosféry. Systematicky vytvárať pokojnú a tvorivú, pracovnú atmosféru v pracovnom kolektíve, maximálne zapájať celý kolektív do riešenia problémov pracoviska s cieľom budovania kolektívnej zodpovednosti a organického spájania osobnej zodpovednosti s kolektívnou. Vštepovať spoluzodpovednosť za šírenie myšlienok školy a za jej pozitívnu propagáciu. Spoločne vytvárať „ducha školy“.

Zabezpečovať aktívnu ochranu detí pred sociálno-patologickými javmi, monitorovať správanie žiakov a ich zmeny. V  prípade oprávneného podozrenia, že sú  deti fyzicky alebo psychicky týrané, šikanované alebo je ohrozovaný ich morálny vývin, bezodkladne riešiť problém. Priebežne informovať rodičov o preventívnych aktivitách školy na triednych schôdzach ZRPŠ. Určiť koordinátora prevencie  a vypracovať program prevencie. Zabezpečiť aktívnu spoluprácu s výchovným poradcom. Uskutočňovať besedy, výchovné koncerty, celoškolské projekty, výstavy. Aktívne viesť žiakov k solidarite - *Deň narcisov* a p. Uskutočňovať pravidelný monitoring správania sa detí, ako i hodnotenie atmosféry v triede (triedny učiteľ). Dôsledne dodržiavať Školský poriadok a okamžite riešiť prejavy hrubosti, násilia, či šikanovania. Vytvoriť mapu „rizikových“ žiakov - dôsledný monitoring, zvýšený dozor a predchádzanie problémov. Výchovné problémy riešiť v spolupráci s rodičom, pri závažných problémoch za účasti vedenia školy. Z rokovaní vyhotoviť písomný záznam. **Zabezpečiť písomné vedenie pedagogického denníka u všetkých triednych učiteľov.** Pri riešení problému so žiakom, či rodičom využiť pedagogický takt. V žiadnom prípade neironizovať a neponižovať žiaka, prípadne rodiča. Dôsledne dodržiavať interné smernice namierené proti fajčeniu a požívaniu alkoholu v areáli školy. Zapojiť sa do projektu *Detský čin roka.* V opodstatnených prípadoch dôsledne využívať systém výchovných opatrení školy. Zabezpečiť dostupnosť *Listiny ľudských práv a Dohovoru o právach dieťaťa* do každej triedy. Pri výchove a vzdelávaní zvýšiť dôraz na úlohy súvisiace s výchovou v duchu humanizmu a so vzdelávaním v oblasti ľudských práv, práv dieťaťa, predchádzania všetkých foriem diskriminácie, xenofóbie, intolerancie a rasizmu. Do náplne triednických hodín zapracovať témy z oblasti výchovy k ľudským právam v triede a škole. Podporiť prácu koordinátora ľudských práv na škole. Klásť dôraz na dochádzku žiakov - spolupráca s rodičmi. Neospravedlnené hodiny riešiť v kontexte vnútorných predpisov. Spolupracovať s Políciou, OÚ - odborom starostlivosti o rodinu pri riešení problémov žiakov. Pozývať do školy odborníkov z oblasti psychológie, využívať aj spoluprácu s mimovládnymi organizáciami. Rozvíjať osvetovú, vzdelávaciu a výchovnú činnosť detí a žiakov, s dôrazom na environmentálnu výchovu. Túto ako prierezovú tému Štátneho vzdelávacieho programu implementovať do obsahu jednotlivých učebných predmetov v Školskom vzdelávacom programe. Venovať zvýšenú pozornosť dopravnej výchove. Spolupracovať s Políciou SR. Zabezpečiť výcvik žiakov na dopravných ihriskách.

(Z: všetci zamestnanci školy; T: úloha stála)

**1.7 Práca so žiakmi so špeciálnymi výchovno-vzdelávacími potrebami**

Zabezpečiť optimálne podmienky na prácu špeciálnym pedagógom, sociálnemu pedagógovi a školskému psychológovi so žiakmi so špeciálnymi výchovno-vzdelávacími potrebami. Zabezpečiť efektívnu spoluprácu špeciálnych pedagógov, školského psychológa a výchovného poradcu s poradenskými zariadeniami. Zabezpečiť participovanie asistentov učiteľa na vyučovacom procese pri práci sa žiakmi so ŠVVP. Využívanie „parciálnej integrácie“. Pri práci a hodnotení žiakov s poruchami učenia dôsledne postupovať podľa Metodických pokynov na hodnotenie a klasifikáciu žiakov so ŠVVP, usmernení v POP, ako aj podľa usmernení špeciálneho pedagóga.

(Z: všetci učitelia, špeciálny a sociálny pedagóg, vedenie školy; T: úloha stála)

**1.8 Šport v škole**

Naďalej profilovať školu tak, aby v nej mal šport významné miesto. Pokračovať vo vyučovaní športovej prípravy so zameraním na futbal chlapcov. Pokračovať vo vyučovaní športovej prípravy dievčat so zameraním na loptové hry. Pokračovať vo vyučovaní predmetu športová príprava v 3. a 4. ročníku. Zapájať žiakov 1. stupňa do športovej činnosti formou krúžkov i v rámci výchovnej činnosti v ŠKD. Dohodnúť so zástupcami Spartaka konanie vyučovacích hodín športovej prípravy na umelej trávnatej ploche. Spolupracovať s mestom ohľadom poskytnutia mestskej haly na účely vyučovania hodín športovej prípravy chlapcov aj dievčat. Organizovať turnaje detí a mládeže. Tieto využívať na osobný kontakt s rodičmi detí - objasňovať stratégiu práce s nadanými deťmi a vysvetľovať postupy v tréningovom procese. Zorganizovať sústredenie žiakov 6. ročníka. Oslovovať deti aj mimo našej školy s ponukou realizácie športovej činnosti na našej škole. Zapájať sa do širokého spektra športových súťaží. Aktivizovať učiteľov telesnej výchovy k profilácii k trénerstvu. Cvičenie na fitlopte zamerané na správne držanie tela realizovať aj v rámci vyučovacieho procesu na prvom i druhom stupni. Priestory školy využívať na relaxačné športovo – spoločenské aktivity zamestnancov, rodičov i širšej verejnosti. Šport chápať ako nástroj na odbúranie napätia a stresu ako aj priestor na neformálne stretnutia a na utužovanie priateľských väzieb.

(Z: všetci zamestnanci školy; T: úloha stála)

**1.9 Školské projekty**

Keďže projektové vyučovanie považujeme za mimoriadne podnetné, chceme aj v tomto roku pokračovať v realizácii celej siete školských projektov ako sú: Po stopách SNP, Jesenné pohybové hry pre najmenších, Týždeň boja proti drogám, Týždeň vedy a techniky, Vianočné trhy, Športové dni, Volejbal zamestnancov školy, Deň Zeme, Projekty k marcu mesiacu knihy, Deň narcisov, Detský čin roka, eTwinning, Trieda roka, Žiak roka a ďalšie.

(Z: všetci učitelia; T: úloha stála)

**1.10 Spolupráca s rodičovskou verejnosťou, obecnými a mestskými úradmi, sponzormi a mimovládnymi organizáciami**

Pri riešení problémov školy spolupracovať s Radou rodičov, Radou školy, MsÚ a OÚ v meste a v obciach, venovať pozornosť oprávneným pripomienkam rodičov i žiakov. Minimálne 4x ročne uskutočniť ZRPŠ. Získavať rodičov i sponzorov na spoluprácu pri zlepšovaní materiálneho vybavenia školy. Školské projekty realizovať za podpory i účasti rodičovskej verejnosti (Zbery, trhy, Dni školy atď.). Vyhľadávať a využívať vo výchovno-vzdelávacom procese aktivistov mimovládnych organizácií.

(Z: všetci učitelia; T: úloha stála)

**2. Ďalšie vzdelávanie pedagogických zamestnancov**

Podrobne rozpracovaný v Pláne profesijného rozvoja a kariérneho postupu pedagogických zamestnancov (Príloha b) )

**3. Informovanosť a publicita**

V oblasti informovanosti a publicity je prvoradou úlohou všetkých zamestnancov podieľať sa na vytváraní pozitívneho obrazu školy na verejnosti. Prezentovanie pozitívnych edukačných výsledkov školy v médiách na úrovni mesta a regiónu. Informovanie o aktivitách školy a výsledkoch v súťažiach aj na webstránke školy. Zlepšiť kvalitu školskému webu po obsahovej aj formálnej stránke. Preferovať používanie internetovej žiackej knižky a dôsledne kontrolovať jej aktualizáciu. Zintenzívniť komunikáciu s verejnosťou zverejnením emailov zamestnancov školy na školskom webe. Podnecovať zachovávanie lojality zamestnancov ku škole aj vo vystupovaní na verejnosti. Realizovať aktivity vedúce k vytváraniu pozitívneho vzťahu žiakov i zamestnancov ku škole a k ich pozitívnej identifikácii so školou. Pozitívne prezentovať školské aktivity na sociálnej sieti - Facebook. Prehĺbenie spolupráce s MŠ a ZŠ Dvorec - uskutočňovanie spoločných aktivít. Otváranie sa školy smerom k verejnosti. Poskytovanie priestorov školy na organizovanie slávnostných dní, výročných stretnutí, či športovo - spoločenských a vzdelávacích aktivít. Verejnosti sa tiež chceme priblížiť aj ponúknutím kultúrnych programov našich detí pri návštevách domovov dôchodcov, či aktivitách SZZP ap. Vytvoriť podmienky pre prácu koordinátora pre prezentáciu školy na verejnosti a v médiách.

**4. Materiálne vybavenie školy**

Neustále pracovať na zlepšení materiálnych podmienok školy. Vychádzať pritom z koncepčného zámeru školy. Úlohy načrtnuté vo východiskách pre rok 2022/23 premietnuť do plánu investícii školy. Uchádzať sa o prostriedky z mimorozpočtových zdrojov reagovaním na výzvy a podávaním projektov.

**4. Organizačné a personálne zabezpečenie úloh**

**O r g a n i z á c i a školského roka 2022/2023**

Školský rok 2022/2023 sa začína 1. septembra 2022. Školské vyučovanie sa začína 5. septembra 2022. Vyučovanie podľa rozvrhu hodín sa začne 7. septembra 2022.

|  |  |  |  |
| --- | --- | --- | --- |
| **Prázdniny** | **Posledný deň****vyučovania****pred začiatkom****prázdnin** | **Termín****prázdnin** | **Začiatok****vyučovania po****prázdninách** |
| **Jesenné** | 27. október 2022(štvrtok) | 28. október - 31. október 2022 | 2. november 2021(streda) |
| **Vianočné** | 22. december 2022(štvrtok) | 23. december 2022 - 7. január 2023 | 9. január 2023(pondelok) |
| **Jarné** | 24. február 2023(piatok) | 27. február - 3. marec 2023 | 6. marec 2023(pondelok) |
| **Veľkonočné** | 5. apríl 2023(streda) | 6. apríl - 11. apríl 2023 | 12. apríl 2023(streda) |
| **Letné** | 30. jún 2023(piatok) | 1. júl - 31. august 2023 | 4. september 2022(pondelok) |

V školskom roku 2022/2023 sa uskutoční celoslovenské certifikačné testovanie žiakov 5. a 9. ročníkov základných škôl (okrem žiakov s mentálnym postihnutím) pod názvom **Testovanie 5 a 9.** Žiaci 5. ročníkov budú testovaní v **17. mája 2023 (streda)** z predmetov matematika, slovenský jazyk a literatúra. Žiaci 9. ročníkov budú testovaní dňa **22 marca 2023 (streda)** z predmetov matematika, slovenský jazyk a literatúra. Náhradný termín konania Testovania 9 sa uskutoční dňa **4. apríla 2023 (utorok).**

**Zápis žiakov do prvého ročníka** sa uskutoční v apríli 2023, podľa usmernenia zriaďovateľa.

**Personálne zabezpečenie školského roka 2022/2023:**

**Vedenie školy:**

PhDr. Lobotka Ján - riaditeľ školy

Mgr. Uhrínová Monika - zástupca riaditeľa školy

Mgr. Jakubová Veronika - zástupca riaditeľa školy

Mgr. Ondrejková Naďa- vedúca ŠKD

Ing. Bucková Jana - vedúca ŠJ

**Rada školy:**

Ing. Marek Hruška - predseda RŠ

Mgr. Viera Blahová

Jana Sitárová

Mgr. Milan Kráľ

Ing. Jana Záhumenská

Ing. Mária Peťovská

Mgr. Zuzana Rydziová

Miroslav Žubor

Jana Škerdová

Ing. Zuzana Škorcová

Blažena Bežová

**Údaje o počte žiakov:**

1. stupeň: 287

2. stupeň: 378

Spolu za ZŠ: 665

So ŠVVP (individuálne integrovaných): 43

**Triednictvo:**

1.A Mgr. Richtáriková Mária

1.B Mgr. Ďuriak Kadlecová Veronika

1.C Mgr. Sokolíková Nadežda

2.A Mgr. Tuchyňová Renáta

2.B Mgr. Šinská Lenka

2.C Mgr. Gráčová Jana

3.A Mgr. Bulíková Ľubica

3.B PaedDr. Hrebíčková Iveta

3.C Mgr. Vedejová Veronika

4.A Mgr. Blahová Viera

4.B Mgr. Ligocká Tatiana

4.C Mgr. Krištof Mário

5.A Mgr. Valachová Miriama

5.B Mgr. Bobušová Eva, DiS. art.

5.C Mgr. Lukovič Jana

6.A Ing. Rurák Miloš

6.B Ing. Korbelová Viera

6.C Mgr. Ráciková Mária

7.A Mgr. Slováková Andrea

7.B Mgr. Kyselica Martin

7.C Mgr. Bujnová Zuzana

8.A Mgr. Neuschl Tomáš

8.B PhDr. Súkeníková Lucia

9.A Mgr. Stepien Janka

9.B Ing. Bátorová Renáta

9.C Mgr. Dlábik Tomáš

**Netriedni učitelia:**

Ing. Dravecká Adriana

Mgr. Madzin Ivan

Mgr. Hlavinová Zuzana

Ing. Hruška Marek

Mgr. Záboj Jozef

Mgr. Tuchyňová Mária

Mgr. Podobová Vanesa

PaedDr. Mášiková Miriam

Mgr. Reháková Patrícia

Ing. Mgr. Klačanská Kristína

Mgr. Zbudilová Monika

**Odborní zamestnanci:**

Mgr. Melasová Adriana

Mgr. Dolinská Zuzana

**Ostatní pedagogickí zamestnanci:**

Mgr. Pašková Igazová Andrea

**Asistenti učiteľa:**

Kršková Simona, DiS. art.

Mgr. Vážna Miroslava

Mgr. Urbanová Martina

**ŠKD:**

Mgr. Ondrejková Naďa

Hrapková Ľubica

Bc. Pavlíková Zuzana

Molnárová Simona

Kubuláková Veronika

Bc. Petríková Eva

Krajčová Martina

Mgr. Jandáková Petra

Petre Jana

Mgr. Igazová Martina

?

**Nepedagogickí zamestnanci:**

Ing. Hajná Romana - finančná účtovníčka

Mgr. Sílešová Katarína - mzdová účtovníčka

Repová Hana - THP pracovník

Čukan Miroslav - školník

Ondrejka Peter - školník

Botková Jana - upratovačka

Oravcová Jarmila - upratovačka

Horská Blanka - upratovačka

Ondrejková Gabriela - upratovačka

Čukanová Jana - upratovačka

Gabriová Mária - upratovačka

Ing. Bucková Jana - vedúca ŠJ

Krebesová Zuzana - hlavná kuchárka

Jánošíková Mária - kuchárka

Sitárová Jana - kuchárka

Ruráková Daniela - kuchárka

Bohúnová Ivana - prevádzková pracovníčka ŠJ

Súkeníková Miroslava - prevádzková pracovníčka ŠJ

Adamcová Miroslava - prevádzková pracovníčka ŠJ

Beňová Naďa - prevádzková pracovníčka ŠJ

Adamková Patrícia - prevádzková pracovníčka ŠJ

**Metodické orgány:**

|  |  |
| --- | --- |
| ***MZ a PK*** | ***Meno vedúceho:*** |
| **MZ 1. a 2. ročník**  | Richtáriková |
| **MZ 3. a 4. ročník** | Blahová |
| **MZ ŠKD** | Ondrejková |
| **PK SJL** | Neuschl |
| **PK MAT, INF, FYZ** | Ráciková |
| **PK ANJ** | Reháková |
| **PK Ch, Bio, Geo** | Bátorová |
| **PK D, Ov, Etv, Nv** | Kyselica |
| **PK TEV, ŠPP** | Slováková  |
| **PK Výchov** | Bobušová |
| **MZ pre školskú integráciu a odborné poradenstvo** | Melasová |

**Odborné učebne:**

|  |  |
| --- | --- |
| ***Názov:*** | ***Meno vedúceho:*** |
| **F - CH** | Bátorová  |
| **TEV** | Slováková |
| **Dielňa** | Uhrínová |
| **IKT 1** | Jakubová |
| **IKT 2** | Rurák |
| **Knižnica** | Bobušová |
| **Jazyk. učebne** | Reháková |

**Kabinety:**

|  |  |
| --- | --- |
| ***Názov:*** | ***Meno vedúceho:*** |
| **1. st. A** | Tuchyňová R |
| **1. st. B** | Richtáriková |
| **MAT** | Dlábik |
| **SJL** | Súkeníková |
| **TV** | Slováková |
| **DT** | Krištof |
| **F - CH** | Bátorová |
| **ŠVVP** | Dolinská |
| **HUV** | Bobušová |
| **BIO** | Hruška |
| **PP** | Dravecká |
| **ANJ** | Reháková |
| **ŠKD** | Hrapková |
| **Fond učebníc** | Hrebíčková. Kadlecová |
| **Fond učebníc** | Ráciková, Stepien |

**Iná zodpovednosť:**

|  |  |
| --- | --- |
| ***Názov:*** | ***Meno vedúceho:*** |
| **Kariérny poradca** | Dolinská |
| **Výchovný poradca** | Melasová |
| **Špeciálny pedagóg** | Pašková - Igazová |
| **Sociálny pedagóg** | Melasová |
| **Školský psychológ** | Dolinská |
| **Kronika** | Molnárová, Pavlíková |
| **Foto, kamera** | Bátorová, Richtáriková |
| **Web stránka** | Jakubová |
| **Archív** | Sílešová |
| **Poistenie úrazy** | Sílešová |
| **Poistenie krádeže** | Hajná |
| **Estetizácia budovy** | ŠKD, PK výchov, MZ/PK |
| **Estetizácia areálu** | Dravecká, Kršková |
| **Estetizácia tried** | TU |
| **Mediálny kontakt** | Vedúci MZ, PK |
| **Školský zdravotník** | Hrebíčková |
| **Starostlivosť o techniku** | Rurák |

**Koordinátori:**

|  |  |
| --- | --- |
| ***Názov:*** | ***Meno vedúceho:*** |
| **Protidrogová výchova** |  Dolinská |
| **Manželstva a rodičovstva** |  Tuchyňová M. |
| **Environmentálna výchova** |  Kršková |
| **Vlastenecká výchova** |  Neuschl |
| **Zdravotná výchova** |  Hrebíčková |
| **Športovej činnosti** |  Hruška |
| **Informatizácie** | Jakubová |
| **Kontakt s verejnosťou a médiami** | Ondrejková |

**Komisie:**

**Likvidačná komisia:**

Hajná, Uhrínová, Sílešová

**Škodová komisia:**

Uhrínová, Sílešová, Hrebíčková

**Sociálna a kultúrna komisia:**

Ondrejková, Reháková, Bátorová, Tuchyňová, Blahová, Sitárová, Botková

**Stravovacia komisia:**

Hrebíčková, Ondrejková, Bucková, Krebesová,

**Zasadnutia ZRPŠ:**

- september, december, marec, máj

**Zasadnutia MZ a PK** - podľa plánov práce

**Pracovné pedagogické rady -** spravidla prvý pondelok v mesiaci.

**Pedagogické rady (úvodná, hodnotiace a klasifikačné) -** august, november, január, apríl, jún.

**Operatívne porady a Gremiálne porady:** podľa potreby

**Prílohy k plánu práce:** Podľa obsahu - s.2, č.5